*Tämä artikkeli käsittelee Armenian vuoden 2024 Euroviisuedustajaa. Ladan nelivetoisesta maastoautomallista, katso Lada Niva.*

**Ladaniva** on vuonna 2019 Lillessä perustettu ranskalais-armenialainen maailmanmusiikkiyhtye. Sen muodostavat armenialainen laulaja Jaklin Baghdasaryan sekä ranskalainen multi-instrumentalisti Louis Thomas. Yhtyeen musiikki on saanut vaikutteita eri maiden ja kulttuurien musiikista, etenkin balkanilaisesta musiikista, Réunionin saarella soitettavasta maloya-musiikista sekä armenialaisesta kansanrunoudesta. Yhtyeen nimi on saanut inspiraationsa venäläisen Ladan malliston nelivetoisesta Lada Niva -maastoautomallista. Ladaniva edustaa Armeniaa vuoden 2024 Eurovision laulukilpailussa Malmössä. Heidän edustuskappaleensa on nimeltään "Jako".

Historia
--------

Ladaniva perustettiin vuonna 2019 Ranskan Lillessä, kun laulaja Jaklin Baghdasaryan sekä multi-instrumentalisti Louis Thomas alkoivat tekemään yhteistyötä keskenään. Yhtyeen laulaja Baghdasaryan syntyi vuonna 1997 Armenian Jeghegnadzorissa ja varttui Valko-Venäjän Minskissä, kunnes hän muutti äitinsä kanssa Ranskaan vuonna 2014. Baghdasaryan on laulunut jo varhaisesta iästä lähtien. Hän asui Ranskassa Tourcoingin kaupungissa ja opiskeli musiikkia Lillen konservatoriossa. Yhtyeen toinen jäsen Louis Thomas syntyi vuonna 1987 Lillessä musikaaliseen perheeseen. Hän on kokenut jazzmuusikko ja hän on myös opiskellut musiikkia Lillen konservatoriossa. Eräänä iltana vuonna 2018 pari tapasi toisensa sattumalta jammailusessiossa, joka järjestettiin Vieux-Lillen kaupunginosassa sijaitsevassa *l'Intervalle*-musiikkibaarissa.

Vuoden 2020 maaliskuussa ja huhtikuussa, koronaviruspandemian aikaan, Ladaniva julkaisi kaksi musiikkivideota kappaleilleen "Vay aman" ja "Zepyuri nman". Kappaleet menestyivät hyvin varsinkin armenialaisen yhteisön keskuudessa. Myöhemmin he julkaisivat seuraavan musiikkivideon kappaleelleen "Kef chilini", joka saavutti 18 miljoonaa katselukertaa muutamassa kuukaudessa. Vuonna 2023 Ladaniva julkaisi oman nimisen debyyttialbuminsa *Ladaniva* [PIAS] Recordings -levy-yhtiön kautta.

9. maaliskuuta 2024 Armenian yleisradioyhtiö AMPTV ilmoitti Ladanivan edustavan Armeniaa vuoden 2024 Euroviisuissa Ruotsin Malmössä. Heidän kilpailukappaleensa "Jako" julkaistiin 13. maaliskuuta 2024, ja sen ovat kirjoittaneet Jaklin Baghdasaryan ja Louis Thomas yhdessä Audrey Leclercqin kanssa.

Musiikkityyli
-------------

Ladanivan musiikkityyli on osaltaan saanut inspiraatiota Armenian, Venäjän ja Balkanin musiikista, mutta toisaalta myös Etelä-Amerikan, Afrikan ja Réunionin saaren musiikkikulttuurista.

Palkinnot
---------

Ladaniva on voittanut European Border Breakers Awards -palkinnonjakotilaisuudessa jaettavan yleisöpalkinnon.

Diskografia
-----------

### Albumit

* 2023 – *Ladaniva*

### Singlet

* 2020 – *Kef chilini*
* 2020 – *l.Oror*
* 2021 – *Pourquoi t'as fait ça?*
* 2023 – *Shakar"*
* 2023 – *Wayo Waya*

Lähteet
-------

* Ladaniva will be representing Armenia at Malmö 2024 *eurovision.tv*.  9.3.2024. EBU. Viitattu 9.3.2024. (englanniksi)

### Viitteet

1. ↑  Adams, William Lee: Armenia confirms Ladaniva for Eurovision 2024…promising "colourful and contagious" dance energy  9.3.2024. wiwibloggs.com. Viitattu 9.3.2024. (englanniksi)
2. ↑  Farren, Neil: 🇦🇲 Armenia: Ladaniva to Eurovision 2024  9.3.2024. eurovoix.com. Viitattu 9.3.2024. (englanniksi)
3. ↑  O'Donoghue, Tom: Ladaniva will represent Armenia at Eurovision 2024  9.3.2024. escxtra.com. Viitattu 9.3.2024. (englanniksi)
4. ↑  Adams, William Lee: Jako! Armenia’s LADANIVA share their Eurovision 2024 song  13.3.2024. wiwibloggs.com. Viitattu 14.3.2024. (englanniksi)
5. ↑  Conte, Davide: 🇦🇲 Armenia: Ladaniva Release "Jako"  13.3.2024. eurovoix.com. Viitattu 14.3.2024. (englanniksi)
6. ↑  van Leijden, Bo: Armenia’s LADANIVA releases their Eurovision entry ‘Jako’  13.3.2024. escxtra.com. Viitattu 14.3.2024. (englanniksi)
7. ↑  Lecoq, Noémie: Ladaniva – Musique du monde Armenia, France (Lille)  22.9.2020. europavox.com. Viitattu 9.3.2024. (ranskaksi)
8. ↑  Ladaniva  11.9.2023. radiofrance.com. Viitattu 9.3.2024. (ranskaksi)
9. ↑  Berthod, Anne: Ladaniva, le phénomène de la pop balkanique aux 18 millions de vues *telerama.com*.  28.10.2021. Télérama. Viitattu 9.3.2024. (ranskaksi)
10. ↑  World-pop trailblazers Ladaniva today release single 'Je Voulais' and announce their upcoming debut album due in September *pias.com*.  12.7.2023. PIAS. Viitattu 9.3.2024. (englanniksi)
11. ↑  «Լադանիվա» խումբը կներկայացնի Հայաստանը «Եվրատեսիլ-2024»-ում *1lurer.am*.  9.3.2024. Armenian julkinen televisio. Viitattu 9.3.2024. (armeniaksi)
12. ↑  Ladaniva – Fresh Armenian folk with a twist *radar-agency.com*. Radar Agency. Viitattu 9.3.2024. (englanniksi)
13. ↑  Ghazanchyan, Siranush: Ladaniva: Armenian band wins Public Choice prize at Music Moves Europe Awards  21.1.2022. en.armradio.am. Viitattu 9.3.2024. (englanniksi)
14. ↑  These are the winners of the Music Moves Europe Awards 2022  20.1.2022. Euroopan komissio. Viitattu 9.3.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Ladaniva